03.01 . 2021 Автор : news.bg Тед Круз от Тексас , Рон Джонсън от Уисконсин и други деветима републикански сенатори и новоизбрани сенатори обявиха , че ще отхвърлят президентските електори от щатите , където Доналд Тръмп оспорва победата на Джо Байдън , пише " Гардиън " . Те подчертаха , че няма да го направят , ако бъде сформирана комисия , която за 10 дни да направи проверка на резултатите от спорните щати . Ходът , приветстван от вицепрезидента Майк Пенс , като цяло е символичен и най - вероятно няма да промени изхода от президентските избори . Но въпреки това прибавя усещане за задълбочаване на кризата , която засяга американската демокрация . Тръмп отказва да признае поражението си , макар че Байдън спечели с преднина повече от 7 милиона гласа и събра 306 електорални гласа срещу 232 за американския президент . Доналд Тръмп спечели срещу Хилари Клинтън през 2016 г . със същата разлика в Избирателната колегия , но тогава обяви , че е извоювал категорична победа . Кампанията на милиардера изгуби повечето от над 50 съдебни иска в ключовите щати . В събота вечерта Доналд Тръмп призова последователите си в " Туитър " да вземат " участие в историята " и да се включат в протестен марш във Вашингтон срещу утвърждаването на изборните резултати в сряда . В петък федерален съдия отхвърли иск на конгресмен от Републиканската партия Пенс да получи власт да отхвърли резултата от Изборната колегия в сряда . Вицепрезидентът ще председателства заседанието по потвърждаване на резултатите . Обжалването бе отхвърлено в събота вечерта . Въпреки това сенатори и новоизбрани сенатори излязоха с позиция , която е продължение на заканата на сенатор Джош Хоули от Мисури да оспори резултатите . Възражения се очакват и от мнозинството републиканци в Камарата на представители . Те трябва да бъдат дебатирани и гласувани , но техните опити да се пренебрегнат гласовете на милиони американци изглежда са обречени на провал , тъй като демократите контролират долната камара , а лидерът на мнозинството в Сената Мич Макконъл и други топ републиканци се обявиха против оспорването на резултатите . В събота сенаторът от Юта Мит Ромни описа като " безсмислена " идеята , че конгресна проверка ще възстанови доверието в изборния процес . Според него американският народ се доверява повече на федералните съдии , отколкото на Конгреса . В събота сенатор Лиза Мърковски от Аляска заяви , че ще гласува за утвърждаване на резултатите . Водената от Круз и Джонсън група за оспорване на резултатите не представя доказателства за изборни измами . Те се позовават на спорните избори през 1876 г . , които завършиха с назначаване на такава комисия . Круз и Хоули са сред топ републиканците , които се очаква да се кандидатират за президент на САЩ през 2024 г . Те се опитва да привлекат поддръжници , лоялни на Тръмп .